**AIŠKINAMASIS RAŠTAS**

**PRIE SPRENDIMO PROJEKTO „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS PAVADAVIMO“**

1. **Sprendimo projekto esmė, tikslai ir uždaviniai.**

Siekiant užtikrinti sklandų Klaipėdos miesto savivaldybės administracijos darbą Klaipėdos miesto savivaldybės administracijos direktoriui negalint eiti pareigų, parengtas savivaldybės tarybos sprendimo projektas dėl Klaipėdos miesto savivaldybės administracijos direktoriaus pavadavimo.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 16 straipsnio 2 dalies 9 punkte nurodoma, kad savivaldybės tarybos išimtinė kompetencija yra sprendimų dėl savivaldybės administracijos direktoriaus pavadavimo priėmimas.

Alinai Velykienei, Klaipėdos miesto savivaldybės administracijos direktoriaus pavaduotojai, 2018 m. rugsėjo 1 d. sugrįžus iš atostogų vaikui prižiūrėti parengtas tarybos sprendimo projektas dėl Klaipėdos miesto savivaldybės administracijos direktoriaus pavadavimo.

**3. Kokių rezultatų laukiama.**

Bus užtikrintas sklandus Klaipėdos miesto savivaldybės administracijos darbas, Klaipėdos miesto savivaldybės administracijos direktoriui negalint eiti pareigų.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Papildomų išlaidų nėra.

**6. Lėšų poreikis sprendimo įgyvendinimui.**

Papildomo lėšų poreikio nereikia.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nėra. Teigiamos – bus priimtas Savivaldybės tarybos sprendimas dėl Savivaldybės administracijos direktoriaus pavadavimo.

PRIDEDAMA:

1. Teisės aktų išrašas, 1 lapas.
2. Klaipėdos miesto savivaldybės tarybos 2015 m. gegužės 28 d. sprendimo Nr. T2-109 „Dėl Klaipėdos miesto savivaldybės administracijos direktoriaus pavadavimo“ kopija, 1 lapas.
3. Klaipėdos miesto savivaldybės tarybos 2016 m. gruodžio 22 d. sprendimo Nr. T2-310 „Dėl Klaipėdos miesto savivaldybės tarybos 2015 m. gegužės 28 d. sprendimo Nr. T2-109 „Dėl Klaipėdos miesto savivaldybės administracijos direktoriaus pavadavimo“ pakeitimo“ kopija, 1 lapas.
4. Klaipėdos miesto savivaldybės tarybos 2018 m. kovo 29 d. sprendimo Nr. T2-49 „Dėl Klaipėdos miesto savivaldybės tarybos 2015 m. gegužės 28 d. sprendimo Nr. T2-109 „Dėl Klaipėdos miesto savivaldybės administracijos direktoriaus pavadavimo“ pakeitimo“ kopija, 1 lapas.

Personalo skyriaus vedėja Inga Gelžinytė–Litinskienė